Buite die Universiteit het Archie ook sy merk gemaak. Hy was ‘n vurige lid van die Arbeidersparty en ‘n groot ondersteuner van sy leier, mnr. David Currie. As ‘n lid van sy party het hy sy gemeenskap in die dorpsbestuur verteenwoordig en goed gedien.
-Sy bos sleutels (soos op die foto wat ek aanheg – geneem waar hy in die teekamer speel met my oudste seun in 2001)
Archie was iemand wat die lewe vir die mense rondom hom beter gemaak het. In die departement, waar ek hom leer ken het, was hy altyd gewillig om sy tyd op te offer en te help sodat sy kollegas se werkslading minder was. Hy was ‘n steunpilaar vir baie van ons – ‘n belangrike as waar rondom als in die departement gedraai het. Maar Archie was nie net ‘n harde werker nie: hy was ook ‘n lekker mens. Ons het baie saam gelag, van hogere politieke kwessies tot studente se mannewales. Ek het elke Desember baie kilogram opgetel omdat Archie altyd die lekkerste koekies kom smous het. Hy sal ‘n groot gees vir baie van ons bly. Ons dink aan sy familie en vriende in wat boonop ‘n baie moeilike tyd is vir ons gemeenskap en land.
Dit is verskriklike hartseer nuus oor Archie en ek gaan hom baie mis. Kort nadat die "lockdown" regulasies toegelaat het dat ons buite mag oefen, het ek een oggend vroeg verby Archie se huis gestap en vir Katrina in die tuin gekry. Ek het toe lekker met Archie sommer so deur die kamervenster gesels. Dit was ons laaste gesels - min het ek dit geweet. Ek sal nooit Archie se vriendelikheid en onbaatsugtige bereidwilligheid om almal te help vergeet nie. Hy het eenvoudig nie die woord "nee" geken nie (behalwe dat studente wat klas gebank het baie moeilik sy arm gedraai het om notas by hom te kry wat in die klas uitgedeel is). Ek sal nooit vergeet in my Honneursjaar toe ek klasverteenwoordiger was nie, hoe Archie my gehelp het om vleis en wors teen 'n spesiale prys by die slagtery te kry vir ons personeel- en nagraadse funksie. Blykbaar het hy vir die slagter gesê die vleis en wors is vir die kerk (en so 'n baie goeie prys vir ons beding). Archie was ook 'n bobaas braaier en ons het altyd so lekker gesels en saamgekuier. Rus sag, Archie. Baie dankie vir alles wat jy altyd vir ons gedoen het. Ons gaan jou oneindig baie mis.